[{"text_idx": "#000005", "text": "Poem of the Month: \u2018And death shall have no dominion\u2019"}, {"text_idx": "#000006", "text": "\u2018Though lovers be lost love shall not;"}, {"text_idx": "#000007", "text": "And death shall have no dominion.\u2019"}, {"text_idx": "#000008", "text": "Rwy\u2019n cofio\u2019r tro cyntaf i mi ymweld a\u0302 Chanolfan Dylan Thomas: prynais CD Richard Burton yn darllen llinellau o gerddi Dylan Thomas ac eisteddais yn y caffi yn bwyta browni siocled. Y gerdd a oedd wedi cael yr effaith fwyaf arnaf yn y casgliad oedd \u2018And death shall have no dominion\u2019, llais cyfoethog Burton yn cyfuno a\u0302\u2019r rhythm hypnotig a\u2019r byrdwn pwerus. Rwyf wedi bod yn gweithio yn y ganolfan am ddeng mlynedd a dyma un o fy hoff gerddi gan Dylan Thomas o hyd."}, {"text_idx": "#000009", "text": "Roedd yn ddiddorol gweld mai dyma un o gerddi cynharaf Dylan Thomas, wedi\u2019i hysgrifennu ar o\u0302l i\u2019w ffrind, Bert Trick, awgrymu y dylai\u2019r ddau ohonynt ysgrifennu cerdd am \u2018anfarwoldeb\u2019. Llwyddodd Trick i berswadio Dylan i ddod o hyd i gyhoeddwr i\u2019w ddarn, gan arwain at \u2018And Death Shall Have no Dominion\u2019 yn ymddangos yn New English Weekly ym 1933. Cafodd ei gynnwys yn nes ymlaen yn ail gasgliad Thomas, Twenty-five Poems."}, {"text_idx": "#000010", "text": "Mae tri phennill, pob un yn naw llinell o hyd. Credir bod y byrdwn, sy\u2019n dechrau ac yn gorffen pob pennill, yn dod o epistol 6:9 Paul i\u2019r Rhufeiniaid, \u2018Knowing that Christ being raised from the dead dieth no more; death hath no more dominion over him.\u2019 Mae\u2019r pennill cyntaf yn disgrifio parhad yr enaid wedi marwolaeth, gyda \u2018stars at elbow and foot\u2019. Mae\u2019r ail yn awgrymu, ni waeth pa galedi a ddioddefwyd gan y corff, mae\u2019r enaid yn goroesi\u2019n naturiol. Mae\u2019r trydydd yn awgrymu, er nad yw\u2019r corff yn gallu profi natur mwyach (\u2018no more may gulls cry at their ears\u2019), mae\u2019n dal i gyfrannu at y drefn naturiol a\u2019r cylch bywyd."}, {"text_idx": "#000011", "text": "Er bod Dylan wedi marw dros 60 o flynyddoedd yn o\u0302l, rydym yn dal i fwynhau ei eiriau a\u2019i etifeddiaeth, sy\u2019n dangos nad oes gan farwolaeth ddominiwn."}, {"text_idx": "#000015", "text": "Croeso i Ganolfan Dylan Thomas!"}]